Enige om nye millioner til sørvestlandet
Det får VG opplyst før de fire samarbeidspartiene møtes på Stortinget igjen i dag klokken ti. Som VG skrev i går krever både Venstre og KrF flere hundre millioner kroner i økt innsats mot ledigheten på sørvestlandet, selv om Venstre vil kutte i Siv Jensens (Frp) totale pengebruk. De mente regjeringens pakke på 900 millioner kroner ikke er tilstekkelig for å møte den krisen i mange oljeavhengige lokalsamfunn. Etter det VG får opplyst er det altså allerede enighet om å bruke et tresifret millionbeløp på økte tiltak. Med tiltakene i statsbudsjettet før jul mener regjeringspartiene nå at de samlet vil komme opp i over fem milliarder i tiltakspakke mot ledigheten. Selv om det som vanlig presiseres at ingen ting er klart før alt er klart, er det allerede lagt inn penger til flere av de høyeste prioriterte forslagene til både Venstre og KrF.Etter det VG får opplyst innebærer det blant annet at Venstre ligger an til å få gjennomslag for sitt forslag om mer penger til studieplasser for etterutdanning av arbeidsledige tidligere oljearbeidere. Den eksakte summen for pakken er ikke klar, men VG får opplyst at det får den totale pakken godt over en milliard kroner, noe som innebærer at det må ha kommet over 100 millioner kroner gjennom forhandlingene. Trolig kan Venstre og KrF ha håp om å få opp mot 2-300 ekstra tiltaksmillioner ut av forhandlingene. Etter møtet i dag skriver også TV 2 at de erfarer at tiltakspakken økes med 2-300 millioner kroner i forhandlingene. – Jeg vil ikke si noe om hva vi er enige om, men det klart at arbeidsledigheten på Vestlandet er noe alle er opptatt av, sier Høyres Svein Flåtten. Problemet i forhandlingene nå er å finne inndekning, altså hvor man skal kutte for å få mer penger til gode tiltak. Selv om partiene på Stortinget har mange kuttforslag, er problemet å få med regjeringen:* Nasjonalbudsjett er ikke det samme som statsbudsjett. * Nasjonalbudsjettet leses som et øknomisk værvarsel, og peker på hvordan det vil gå på felt som arbeid, olje og annet. * Statsbudsjettet er statens konkrete oversikt over inntekter og utgifter det kommende året. * Revidert nasjonalbudsjett er et dokument om hva som har endret seg i norsk økonomi etter at statsbudsjettet ble lagt frem i oktober, og peker således på begge budsjetter. * Det legges frem for Stortinget i midten av mai hvert år, som behandler det og fatter vedtak i slutten av juni. * Regjeringen legger på samme tid frem to proposisjoner til Stortinget om a) endringer i årets statsbudsjett og b) skatteendringer. Kilder: Regjeringen, Store norske leksikon– Det er ingen statsråder som liker å få kuttet sine budsjetter, så utfordringen er få med det enkelte departement på kuttene, sier en kilde tett på forhandlingene. KrF finanspolitiker Hans Olav Syversen vil heller ikke bekrefte hvor mange millioner de nå får flyttet på: – Jeg vil ikke gi noen tall, men det er ingen tvil om at vi diskuterer tiltaklk for den regionen som er mest utsatt, sier Syversen. Fristen for å bli ferdig er mandag ettermiddag: – Vi er ikke i mål, men håper å bli ferdige innen fristen. Jeg regner med at vi trenger ett eller to møter til etter i dag, sier Breivik. Neste planlagte møte er mandag morgen 8.30, men det utelukkes ikke at det kan bli et nytt møte også søndag kveld.
Venstre og KrF skal ha fått gjennomslag for et tresifret millionbeløp til ekstra innsats mot oljearbeidsledigheten på sørvestlandet.